ЧРЕЗ

Председателя на

Народното събрание

ДО

Министъра на финансите

на РЕПУБЛИКА БЪЛГАРИЯ

**ВЪПРОС**

от Петър Владиславов Славов,

народeн представител от ПГ на „Реформаторскияблок“

На основание чл.90, ал. 1 от Конституцията на Република България и чл.91, ал.1 ПОДНС

ОТНОСНО: ***Структура на преизпълението от над 820млн.лв. на приходите в бюджета за I-то тримесечие на 2015г.***

**УВАЖАЕМИ Г-Н МИНИСТЪР,**

Широко публично достояние, включително и във Ваши и на Премиера изявления, получиха добрите резултати по изпълнението на приходната част на държавния бюджет за първото тримесечие 2015г. Обявено бе преизпълнение на заложените приходи от над 820млн. лв.

Предвид заложения 3% дефицит в бюджет 2015г. и необходимостта от неговото финансиране чрез заемен ресурс, преизпълнението на приходите в бюджета и особено ако тенденцията продължи и през следващите тримесечия би се отразило положително както на публичните финанси, така и на размера на държавния дълг. Ето защо е необходим и внимателен анализ на структурата на това преизпълнение, т.е. кои са основните негови източници, респективно-има ли такива сектори, в които заложените приходи не се изпълняват спрямо очакваното.

В тази връзка моля, **Уважаеми г-н Министър** да отговорите на следния въпрос**:**

**Каква е структурата на реализираното преизпълнение на приходите в държавния бюджет за I-то тримесечие на 2015г., включително какво е изпълението, реализирано от НАП и Агенция „Митници“ от данъци, мита и акцизи и има ли сектори, в които е налице неизпълнение?**

София, 22.04.2015г.

**Петър Славов:**

Народен представител от ПГ на РБ